**SELETUSKIRI**

**Halliste Põhikooli arengukava kinnitamine 2024-2030**

Määrus kehtestatakse põhikooli ja gümnaasiumiseaduse § 67 lõike 2 alusel.

Halliste Põhikooli arengukava aastateks 2024-2030 kinnitamine määrab kooli tegevuse põhisuunad, pikemaajalised eesmärgid, prioriteedid ja tegevuskava.

Määrus annab koolile selge suunise ja raamistiku tulevikuks, aidates kujundada kooli tegevust vastavalt seatud eesmärkidele ja prioriteetidele. Arengukavast lähtuvalt koostatakse kooli iga-aastane üldtööplaan. Määrus loob aluse arengukava elluviimise jälgimiseks ja hindamiseks ning võimaldab vajadusel tegevuskava korrigeerida vastavalt saavutatud tulemustele ja muutuvatele oludele. Arengukava tegevuskava muudetakse kooskõlas välis- ja koolikeskkonnas toimunud muutustega, arvestades õppeaasta analüütilise kokkuvõtte tulemusi.

Halliste Põhikooli arengukava 2024-2030 kinnitamise määrus tagab kooli tegevuse läbipaistva ja süsteemse planeerimise. Kinnitamisele kuuluv arengukava on oluline dokument, mis toetab kooli pikaajalisi eesmärke ja aitab tagada kvaliteetse hariduse pakkumist.

Määrus on kavandatud jõustuma üldises korras, kolmandal päeval pärast Riigi Teatajas avaldamist.

Lisa Halliste Põhikooli arengukava 2024-2030